माता गंगा ने उन सेठजी को ऐसी प्रेरणा दी कि उन्‍होंने मुझसे कहा कि आज से यहाँ जुते चप्‍पल बेचने का काम शुरू कर दो जिससे मेरे तरह किसी अन्‍य यात्री को आगे तकलीफ नहीं हो । मेरे पास ऐसा काम शुरू करने के लिए पैसे नहीं थे । मैनें जब उन्‍हें यह बताया तो उन सेठजी ने उस समय (आज से 30 वर्ष पूर्व) 500 रूपये दिये और नया व्‍यापार शुरू करने को कहा । प्रभु कृपा के साक्षात दर्शन मुझे हुये क्‍योंकि मेरे रोजगार के लिए ऐसी प्रेरणा उन्‍हें प्रभु ने ही दी थी । संपादक टिप्पणी - प्रभु किसी भी माध्‍यम से, किसी को निमित बना कर हमारा काम कराते हैं । हमें उस निमित के पीछे प्रभु के अदृश्य हाथ को देखने की कला आनी चाहिए ।